title: 2007/479/EK: Komisijas Lēmums ( 2007. gada 25. jūnijā ) par to Beļģijas pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos

text:
               10.7.2007

               LV

               Eiropas Savienības Oficiālais Vēstnesis

               L 180/24

      KOMISIJAS LĒMUMS

   (2007. gada 25. jūnijā)
   par to Beļģijas pasākumu saderību ar Kopienas tiesībām, kuri pieņemti saskaņā ar 3.a panta 1. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos
   (2007/479/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes Direktīvu 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos (1), un jo īpaši tās 3.a panta 2. punktu,
   ņemot vērā saskaņā ar Direktīvas 89/552/EEK 23.a pantu izveidotās komitejas atzinumu,
   tā kā:

               (1)

               Ar 2003. gada 10. decembra vēstuli Beļģija ir paziņojusi Komisijai par pasākumiem, ko tā gatavojas pieņemt saskaņā ar Direktīvas 89/552/EEK 3.a panta 1. punktu.

               (2)

               Komisija trīs mēnešos pēc šā paziņojuma ir pārbaudījusi pasākumu saderību ar Kopienas tiesībām, pievēršot īpašu uzmanību pasākumu proporcionalitātei un valsts apspriežu procedūras pārredzamībai.

               (3)

               Pārbaudot pasākumu saderību, Komisija ir ņēmusi vērā par Beļģijas mediju jomu pieejamos datus.

               (4)

               Beļģijas pasākumos iekļautais to notikumu saraksts, kurus šī dalībvalsts uzskata par īpaši svarīgiem sabiedrībai, ir sastādīts skaidri un pārredzami, un Beļģijā šajā sakarā ir notikušas plašas apspriedes.

               (5)

               Komisija ir pārliecinājusies, ka Beļģijas pasākumos uzskaitītie notikumi atbilst vismaz diviem no kritērijiem, ko uzskata par drošām pazīmēm, kas apliecina, ka notikumi ir svarīgi sabiedrībai: i) notikumam dalībvalstī ir īpaša vispārēja rezonanse, tas interesē plašu sabiedrību, nevis tikai to iedzīvotāju daļu, kas parasti interesējas par attiecīgo sporta veidu vai darbību; ii) notikumam piemīt izteikta kultūras vērtība, kas ir vispārēji atzīta dalībvalsts iedzīvotāju vidū, jo īpaši tādēļ, ka tas stiprina kultūras identitāti; iii) attiecīgajā notikumā, kas norisinās starptautisku sacensību vai turnīra kontekstā, piedalās valsts izlase; iv) notikumu parasti translē brīvi pieejama televīzija, un tas piesaista plašu televīzijas skatītāju loku.

               (6)

               Daudzi no Beļģijas pasākumos uzskaitītajiem notikumiem, ieskaitot vasaras un ziemas Olimpiskās spēles, kā arī Pasaules futbola kausa izcīņas un Eiropas futbola čempionāta finālturnīrus (vīriešu komandām), pieder pie notikumiem, ko tradicionāli uzskata par sabiedrībai īpaši svarīgiem, kā skaidri norādīts Direktīvas 97/36/EK 18. apsvērumā. Šiem notikumiem Beļģijā ir īpaša vispārēja rezonanse, jo tie ir īpaši populāri plašā sabiedrībā, nevis tikai tajā iedzīvotāju daļā, kas parasti interesējas par sporta notikumiem.

               (7)

               Tā kā Beļģijas futbola kausa izcīņas finālā (vīriešu komandām) satiekas un par balvu (kausu) cīnās divi labākie Beļģijas futbola klubi, šis notikums ir populārs plašā sabiedrībā, nevis tikai tajā iedzīvotāju daļā, kas parasti interesējas par sporta notikumiem, tādējādi tam Beļģijā ir īpaša vispārēja rezonanse.

               (8)

               Uzskaitītajiem futbola notikumiem, kuros piedalās valsts izlases, Beļģijā ir īpaša vispārēja rezonanse, jo tie paver iespēju Beļģijas vienībām popularizēt Beļģijas futbolu starptautiskā mērogā.

               (9)

               Ņemot vērā futbola lielo popularitāti Beļģijā un Čempionu līgas sacensību un UEFA kausa izcīņas fināla un pusfināla spēļu prestižu, šīm spēlēm Beļģijā ir īpaša vispārēja rezonanse, jo par tām interesējas plaša sabiedrība, nevis tikai tā iedzīvotāju daļa, kas parasti seko sporta notikumiem.

               (10)

               Riteņbraukšana pa šoseju Beļģijā ir populārs sporta veids. Pasaulē svarīgākais riteņbraukšanas notikums, Tour de France velobrauciens (vīriešiem), daļēji notiek Beļģijā. Beļģijas čempionātam riteņbraukšanā pa šoseju (vīriešiem) Beļģijā ir īpaša vispārēja rezonanse, jo tas noslēdz profesionālo riteņbraukšanas sezonu un par to interesējas plaša sabiedrība un Beļģijas mediji. Pārējiem uzskaitītajiem riteņbraukšanas notikumiem Beļģijā ir īpaša vispārēja rezonanse, jo starptautiska mēroga sacensībās Beļģijas riteņbraucēji parasti gūst panākumus. Turklāt uzskaitītie starptautiskie riteņbraukšanas notikumi, kas notiek Beļģijā, dod iespēju popularizēt Beļģiju kā valsti.

               (11)

                  Ivo Van Damme piemiņas sacensībām, kas ietilpst Zelta līgas sacensībās, Beļģijā ir īpaša vispārēja rezonanse, jo tas ir augsta līmeņa starptautisks vieglatlētikas notikums, ko Beļģija rīko slavena Beļģijas sportista piemiņai, un, tā kā šajā notikumā sports ir apvienots ar mūziku, tas ir ļoti populārs plašā sabiedrībā.

               (12)

               Uzskaitītajām Pasaules vieglatlētikas čempionāta sacensībām, kurās piedalās Beļģijas sportisti, Beļģijā ir īpaša vispārēja rezonanse, jo tās paver Beļģijas vieglatlētiem iespēju sacensties starptautiskā mērogā.

               (13)

               Pirmās formulas Beļģijas Lielās balvas izcīņas sacensībām ir īpaša vispārēja rezonanse, jo ar tām tiek popularizēts īpaši krāšņs Beļģijas apvidus, kas ir īpašs nacionālā lepnuma avots.

               (14)

               Uzskaitītajiem tenisa turnīriem, kuros piedalās valsts spēlētāji vai izlases, Beļģijā ir īpaša vispārēja rezonanse, ņemot vērā Beļģijas tenisistu panākumus starptautiska mēroga sacensībās.

               (15)

               Karalienes Elizabetes mūzikas konkursa finālam ir izteikta kultūras vērtība, jo tas stiprina beļģu kultūras identitāti, pateicoties karalienes Elizabetes un viņas dzīvesbiedra karaļa Alberta svarīgajai lomai Beļģijas vēsturē un šā kultūras notikuma īpaši izcilajai kvalitātei un vispasaules nozīmei.

               (16)

               Uzskaitītos notikumus, ieskaitot tos, kas jāuztver kā viens veselums, nevis pa atsevišķām daļām [vai: atsevišķi; vai: kā atsevišķu notikumu sērija], parasti translē brīvi pieejama televīzija, un tie piesaista plašu televīzijas skatītāju loku. Ja izņēmumi gadījumā nav pieejami dati par skatītāju skaitu (Eiropas čempionāta futbolā finālturnīram), notikumu iekļaušanas pamatā ir tiem piemītošā izteiktā kultūras vērtība, kas ir vispārēji atzīta Beļģijas iedzīvotāju vidū, ņemot vērā sporta nozīmīgo ieguldījumu tautu savstarpējās sapratnes veicināšanā, lielo nozīmi Beļģijas sabiedrībā kopumā un sportu kā nacionālā lepnuma avotu, jo šie notikumi dod izdevību Beļģijas labākajiem sportistiem gūt panākumus šajās svarīgajās starptautiskajās sacensībās.

               (17)

               Beļģijas pasākumi šķiet pietiekami proporcionāli, lai attaisnotu atkāpšanos no EK līgumā noteiktās pakalpojumu sniegšanas brīvības, pamatojoties uz sabiedrības interešu prioritāti, proti, lai nodrošinātu plašas sabiedrības piekļuvi pārraidēm, kas atspoguļo sabiedrībai īpaši svarīgus notikumus.

               (18)

               Beļģijas pasākumi ir saderīgi ar EK konkurences noteikumiem, jo tiesīgās raidorganizācijas, kam atļauts translēt uzskaitītos notikumus, ir noteiktas, pamatojoties uz objektīviem kritērijiem, kas cīņā par šo notikumu pārraides tiesību iegūšanu pieļauj gan faktisku, gan potenciālu konkurenci. Turklāt uzskaitīto notikumu skaits nav tik neproporcionāls, lai radītu patērētājiem brīvi pieejamas televīzijas un maksas televīzijas tirgus konkurences traucējumus.

               (19)

               Pēc tam, kad Komisija par Beļģijas pasākumiem bija paziņojusi pārējām dalībvalstīm, un pēc apspriedēm ar komiteju, kas izveidota saskaņā ar Direktīvas 89/552/EEK 23.a pantu, izglītības un kultūras ģenerāldirektors ar 2004. gada 7. aprīļa vēstuli ir informējis Beļģiju, ka Eiropas Komisija negatavojas iebilst pret paziņotajiem pasākumiem.

               (20)

               Beļģijas pasākumi flāmu kopienā ir pieņemti 2004. gada 28. maijā, bet franču kopienā 2004. gada 8. jūnijā.

               (21)

               Šie pasākumi ir publicēti Eiropas Savienības Oficiālā Vēstneša
                   (2) C sērijā saskaņā ar Direktīvas 89/552/EEK 3.a panta 2. punktu.

               (22)

               No Pirmās instances tiesas sprieduma lietā T-33/01, Infront WM pret Komisiju, izriet, ka paziņojums par to pasākumu saderību ar Kopienas tiesībām, kas pieņemti saskaņā ar Direktīvas 89/552/EEK 3.a panta 1. punktu, ir uzskatāms par lēmumu EK līguma 249. panta nozīmē, tādēļ tas jāpieņem Komisijai. Tātad ar šo lēmumu ir jāpasludina, ka Beļģijas paziņotie pasākumi ir saderīgi ar Kopienas tiesībām. Beļģijas pasākumi to galīgajā variantā, kas izklāstīts šā lēmuma pielikumā, jāpublicē Oficiālajā Vēstnesī saskaņā ar Direktīvas 89/552/EEK 3.a panta 2. punktu,

         IR PIEŅĒMUSI ŠO LĒMUMU.
   1. pants
   Pasākumi, kas atbilst Direktīvas 89/552/EEK 3.a panta 1. punktam un ko Beļģija ir paziņojusi Komisijai 2003. gada 10. decembrī, un kas 2005. gada 29. jūnijā ir publicēti Eiropas Savienības Oficiālajā Vēstnesī C 158, ir saderīgi ar Kopienas tiesībām.
   2. pants
   Beļģijas pasākumus to galīgajā variantā, kas izklāstīts šā lēmuma pielikumā, publicē Oficiālajā Vēstnesī saskaņā ar Direktīvas 89/552/EEK 3.a panta 2. punktu.

      Briselē, 2007. gada 25. jūnijā

            Komisijas vārdā —

            Komisijas locekle

         Viviane REDING

      (1)  OV L 298, 17.10.1989., 23. lpp. Direktīva grozīta ar Eiropas Parlamenta un Padomes Direktīvu 97/36/EK (OV L 202, 30.7.1997., 60. lpp.).

      (2)  OV C 158, 29.6.2005., 13. lpp.

      PIELIKUMS
      Publicēts saskaņā ar 3.a panta 2. punktu Padomes Direktīvā 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos
      Pasākumi, ko pieņēmusi Beļģija un kas jāpublicē saskaņā ar Direktīvas 89/552/EEK 3.a panta 2. punktu, ir izklāstīti turpmākajos izvilkumos no šādiem tiesību aktiem, kurus pieņēmusi attiecīgi flāmu un franču kopiena un kuri publicēti izdevumā Moniteur Belge:

                  —

                  franču kopienas 2003. gada 27. februāra Dekrēts par apraidi (MB Nr. 137, 17.4.2003.) un 2004. gada 8. jūnija Rīkojums (MB Nr. 318, 6.9.2004.);

                  —

                  flāmu kopienas 1995. gada 25. janvāra Dekrēts (DCFL Nr. 1995-01-25/38) un 2004. gada 28. maija Rīkojums (MB Nr. 295, 19.8.2004.).

            Konsolidēts Beļģijai īpaši svarīgu notikumu saraksts ir ietverts arī nolīgumā, kas 2003. gada 28. novembrī noslēgts starp franču kopienu un flāmu kopienu.
      FRANČU KOPIENA

         “1.   Dekrēts par apraidi
         […]
         4. panta 1. punkts
         Pēc apspriedēm ar CSA [Radio un televīzijas padomi] valdība var pieņemt to notikumu sarakstu, kurus tā atzīst par īpaši svarīgiem franču kopienas sabiedrībai. Pārraidot šos notikumus, televīzijas raidorganizācijas vai RTBF [Beļģijas franču radio un televīzija] nedrīkst izmantot savas ekskluzīvās apraides tiesības tā, ka ievērojamai šīs kopienas sabiedrības daļai ir liegta iespēja sekot minētajiem notikumiem, izmantojot brīvi pieejamas televīzijas pakalpojumus.
         Valdība nosaka, vai notikumi jāpārraida tiešraidē vai ierakstā, pilnīgi vai fragmentāri.
         4. panta 2. punkts
         Notikumus uzskata par īpaši svarīgiem franču kopienas sabiedrībai, ja tie atbilst vismaz diviem turpmāk minētajiem kritērijiem:

                     1)

                     Notikums ir īpaši populārs plašā franču kopienas sabiedrībā, nevis tikai tajā iedzīvotāju daļā, kas parasti seko šāda veida notikumiem.

                     2)

                     Notikumam piemīt nozīmīga kultūras vērtība, kas ir vispārēji atzīta franču kopienas sabiedrībā, un tas ir daļa no kopienas kultūras identitātes.

                     3)

                     Notikumā, kas norisinās starptautiski svarīgu sacensību vai notikuma kontekstā, piedalās Beļģijas pārstāvji vai izlase.

                     4)

                     Notikumu parasti translē franču kopienai brīvi pieejama televīzija, un tas piesaista plašas sabiedrības uzmanību.

               Pēc apspriedēm ar CSA valdība var pieņemt noteikumus par minēto notikumu pieejamības nodrošinājumu.
         4. panta 3. punkts
         Televīzijas apraides pakalpojumus uzskata par brīvi pieejamiem, ja pārraides notiek franču valodā un tās var uztvert 90 % mājsaimniecību, kurās ir televīzijas uztveršanas iekārtas un kuras atrodas franču valodas reģionā vai galvaspilsētas Briseles divvalodu reģionā. Izņemot tehniskās izmaksas, par šo pakalpojumu nevar pieprasīt citus maksājumus, tikai kabeļtelevīzijas pamatpakalpojumu abonēšanas maksu.
         4. panta 4. punkts
         Televīzijas raidorganizācijas un RTBF atturas izmantot ekskluzīvās tiesības, ko tās varētu būt ieguvušas pēc 1997. gada 30. jūlija, tā, ka ievērojamai Eiropas Savienības dalībvalsts sabiedrības daļai ir liegta iespēja sekot Eiropas Savienības Oficiālā Vēstneša sarakstā publicētajiem notikumiem, izmantojot brīvi pieejamas televīzijas pakalpojumus.
         Tās ievēro īpašos nosacījumus, kas ir noteikti, publicējot minētos notikumu sarakstus, un attiecas uz notikumu translācijas pieejamību tiešraidē vai ierakstā, pilnīgi vai fragmentāri.
         2.   Rīkojums, ar ko nosaka īpaši svarīgus notikumus un to pieejamības nodrošināšanas kārtību
         1. pants
         Iespēju robežās, kas noteiktas šajā rīkojumā, franču kopienas sabiedrībai pieejamība notikumiem ir nodrošināta tiešraidē vai ierakstā, pilnīgi vai fragmentāri saskaņā ar šā rīkojuma pielikumu.
         2. pants
         Televīzijas raidorganizācijām, kas darbojas franču kopienā un kas gatavojas izmantot ekskluzīvās apraides tiesības, ko tās ieguvušas īpaši svarīgu notikumu pārraidei, attiecīgie notikumi jātranslē brīvi pieejamā televīzijā saskaņā ar šā rīkojuma pielikumu.
         3. pants
         Televīzijas raidorganizācijas, kas ieguvušas tiesības pārraidīt kādu notikumu tiešraidē un pilnīgi, tomēr var atlikt notikuma pārraidi brīvi pieejamā televīzijā šādos gadījumos:

                     —

                     ja notikums norisinās no plkst. 00.00 līdz 08.00 pēc Beļģijas laika;

                     —

                     ja notikums sakrīt ar ziņu vai jaunāko notikumu pārraidēm, ko attiecīgajā laikā parasti pārraida šī televīzijas raidorganizācija;

                     —

                     ja notikums sastāv no elementiem, kas norisinās vienlaikus.

               4. pants
         Šis rīkojums neuzliek nekādas apraides saistības RTBF vadībai un franču kopienas televīzijas raidorganizācijām.
         5. pants
         Par šā rīkojuma izpildi gādā par audiovizuālo jomu atbildīgais ministrs.

            Briselē, 2004. gada 8. jūnijā

                  Franču kopienas valdības vārdā —

                  par audiovizuālo jomu atbildīgais ministrs

               O. CHASTEL

         3.   Rīkojuma pielikums
         Īpaši svarīgu notikumu un notikumu kategoriju saraksts un noteikumi par to brīvu pieejamību sabiedrībai:

                     ziemas un vasaras Olimpiskās spēles, tiešraidē un fragmentāri;

                     Beļģijas kausa izcīņa futbolā (vīriešu komandām), fināls, tiešraidē un pilnīgi;

                     Visas spēles, kurās piedalās Beļģijas vīriešu futbola komanda, tiešraidē un pilnīgi;

                     Pasaules kausa izcīņa futbolā (vīriešu komandām), fināls, tiešraidē un pilnīgi;

                     Eiropas čempionāts futbolā (vīriešu komandām), fināla kārtas spēles, tiešraidē un pilnīgi;

                     Čempionu līgas sacensības, spēles, kurās piedalās Beļģijas klubi, tiešraidē un pilnīgi;

                        UEFA kausa izcīņa, spēles, kurās piedalās Beļģijas klubi, tiešraidē un pilnīgi;

                     velobrauciens Tour de France profesionāļiem (vīriešiem), tiešraidē un fragmentāri;

                     velobrauciens Lježa–Bastoņa–Lježa, tiešraidē un fragmentāri;

                        Amstel Gold Race, tiešraidē un fragmentāri;

                     Flandrijas velobrauciens, tiešraidē un fragmentāri;

                     velobrauciens Parīze–Rubē, tiešraidē un fragmentāri;

                     velobrauciens Milāna–Sanremo, tiešraidē un fragmentāri;

                     Beļģijas čempionāts riteņbraukšanā pa šoseju profesionāļiem (vīriešiem), tiešraidē un fragmentāri;

                     Pasaules čempionāts riteņbraukšanā pa šoseju, profesionāļiem (vīriešiem), tiešraidē un fragmentāri;

                        Ivo Van Damme piemiņas sacensības, tiešraidē un pilnīgi;

                     Pirmās formulas Beļģijas Lielās balvas izcīņas sacensības, tiešraidē un pilnīgi;

                     šādi Grand Slam tenisa turnīri: Roland Garros un Vimbldonas turnīrs, ceturtdaļfināla, pusfināla un fināla spēles, kurās piedalās kāds Beļģijas tenisists, tiešraidē un pilnīgi;

                        Davis kausa un Fed kausa izcīņa, ceturtdaļfināla, pusfināla un fināla spēles, kurās piedalās Beļģijas izlase, tiešraidē un pilnīgi;

                     karalienes Elizabetes mūzikas konkurss, fināls, tiešraidē un pilnīgi;

                     velobrauciens La Flèche Wallonne, tiešraidē un fragmentāri;

                     Pasaules vieglatlētikas čempionāta sacensības, kurās piedalās Beļģijas sportisti, tiešraidē un pilnīgi.

               Pielikums 2004. gada 8. jūnija rīkojumam.

                  par audiovizuālo jomu atbildīgais ministrs

               O. CHASTEL”

      FLĀMU KOPIENA

         “1.   Dekrēts, kas pieņemts 1995. gada 25. janvārī
         76. panta 1. punkts
         Flāmu kopienas valdība sastāda to notikumu sarakstu, kuri ir uzskatāmi par īpaši svarīgiem sabiedrībai un kuru translācijai tādēļ nedrīkst izmantot ekskluzīvas apraides tiesības tā, ka ievērojamai flāmu kopienas sabiedrības daļai ir liegta iespēja tiešraidē vai ierakstā sekot minētajiem notikumiem brīvi pieejamā televīzijā.
         Flāmu kopienas valdība nosaka, vai šie pasākumi pilnīgi vai daļēji jātranslē tiešraidē vai vajadzības gadījumā vai objektīvu iemeslu dēļ valsts interesēs pilnīgi vai daļēji jāpārraida ierakstā.
         76. panta 2. punkts
         Flāmu kopienas televīzijas raidorganizācijas un televīzijas raidorganizācijas, ko flāmu kopiena ir atzinusi, nedrīkst izmantot iegūtās ekskluzīvās tiesības tā, ka ievērojamai kādas Eiropas Savienības dalībvalsts sabiedrības daļai ir liegta iespēja bez maksas pilnīgi vai daļēji sekot šīs dalībvalsts noteiktiem notikumiem televīzijas tiešraidē vai vajadzības gadījumā vai objektīvu iemeslu dēļ valsts interesēs pilnīgi vai daļēji skatīties šos notikumus ierakstā atkarībā no tā, kā to noteikusi attiecīgā dalībvalsts.
         2.   Flāmu kopienas valdības Rīkojums, ar ko nosaka sabiedrībai īpaši svarīgu notikumu sarakstu […]
         Notikumus uzskata par īpaši svarīgiem sabiedrībai, ja tie atbilst vismaz diviem turpmāk minētajiem nosacījumiem:

                     1)

                     Notikums ir aktuāls un izraisa lielu interesi sabiedrībā.

                     2)

                     Notikums norisinās svarīgu starptautisku sacensību kontekstā vai ir sacensības, kurās piedalās valsts izlase, kāda Beļģijas kluba komanda vai viens vai vairāki beļģu sportisti.

                     3)

                     Notikums ietilpst svarīgā sporta disciplīnā, un flāmu kopienā tam ir svarīga kultūras vērtība.

                     4)

                     Notikumu parasti translē brīvi pieejama televīzija, un savā kategorijā tas piesaista plašu skatītāju loku.

               […]
         1. panta 1. punkts
         Par sabiedrībai īpaši svarīgiem uzskata šādus notikumus:

                     1)

                     Vasaras olimpiskās spēles.

                     2)

                     Futbols (vīriešu komandām): visas spēles, kurās piedalās valsts izlase, un visas Pasaules kausa izcīņas un Eiropas čempionāta fināla kārtas spēles.

                     3)

                     Čempionu līgas sacensības un UEFA kausa izcīņa:

                                 —

                                 spēles, kurās piedalās kāda Beļģijas kluba komanda;

                                 —

                                 pusfināla un fināla spēles.

                     4)

                     Beļģijas kausa izcīņa futbolā (vīriešu komandām), fināls.

                     5)

                     Riteņbraukšana:

                                 velobrauciens Tour de France izlases riteņbraucējiem (vīriešiem), visi posmi;

                                 šādi Pasaules kausa izcīņas velobraucieni: Milāna–Sanremo, Flandrijas velobrauciens, Parīze–Rubē, Lježa–Bastoņa–Lježa, Amstel Gold Race, Parīze–Tūra un Tour de Lombardie;

                                 Beļģijas čempionāts un Pasaules čempionāts riteņbraukšanā izlases riteņbraucējiem (vīriešiem).

                     6)

                     Velokross: Beļģijas čempionāts un Pasaules čempionāts izlases riteņbraucējiem (vīriešiem).

                     7)

                     Teniss:

                                    Grand Slam turnīri: sākot ar ceturtdaļfinālu, visas spēles, kurās piedalās Beļģijas tenisisti, un visas fināla spēles (vienspēles);

                                 Davis kausa un Fed kausa izcīņa: ceturtdaļfināla, pusfināla un fināla spēles, kurās piedalās Beļģijas komandas.

                     8)

                     Pirmās formulas Beļģijas Lielās balvas izcīņas sacensības.

                     9)

                     Vieglatlētika: Van Damme piemiņas sacensības.

                     10)

                     Karalienes Elizabetes mūzikas konkurss.

               1. panta 2. punkts
         Notikumus, kas minēti 2., 3., 4., 6., 7., 8., 9. un 10. punktā, pārraida tiešraidē un pilnīgi.
         Notikumus, kas minēti 1. un 5. punktā, pārraida tiešraidē un daļēji.
         2. pants
         Ekskluzīvās tiesības 1. panta 1. punktā minēto notikumu pārraidīšanai nedrīkst izmantot tā, ka lielai sabiedrības daļai ir liegta iespēja sekot šiem notikumiem brīvi pieejamā televīzijā.
         Pieņem, ka lielai flāmu kopienas iedzīvotāju daļai ir nodrošināta iespēja skatīties sabiedrībai īpaši svarīgus notikumus brīvi pieejamā televīzijā, ja attiecīgo notikumu pārraida televīzijas raidorganizācija, kas raida flāmu valodā, un ja to var uztvert vismaz 90 % iedzīvotāju bez papildu maksas pie televīzijas abonēšanas maksas.
         3. panta 1. punkts
         Televīzijas raidorganizācijas, kas neatbilst 2. pantā minētajām prasībām un iegūst ekskluzīvas tiesības pārraidīt 1. panta 1. punktā minētos notikumus flāmu valodas reģionā un galvaspilsētas Briseles divvalodu reģionā, nedrīkst izmantot šīs tiesības, izņemot gadījumus, kad tās ar noslēgtiem līgumiem spēj garantēt, ka lielai daļai iedzīvotāju netiks liegta iespēja sekot šiem notikumiem brīvi pieejamā televīzijā, kā noteikts 1. panta 2. punktā un 2. pantā.
         3. panta 2. punkts
         Televīzijas raidorganizācijas, kam ir ekskluzīvas apraides tiesības, var piešķirt 1. panta 2. punktā minētajām prasībām atbilstošām televīzijām raidorganizācijām apakšlicences par saprātīgām tirgus cenām un ar televīzijas raidorganizācijām saskaņotā termiņā.
         3. panta 3. punkts
         Ja neviena televīzijas raidorganizācija neizrāda interesi par apakšlicences iegūšanu atbilstoši šiem nosacījumiem, attiecīgā televīzija, atkāpjoties no 1. panta 2. punkta un 3. panta 1. punkta, var izmantot iegūtās apraides tiesības.
         4. pants
         Par šā rīkojuma izpildi gādā par mediju politiku atbildīgais Flandrijas valdības ministrs.

            Briselē, 2004. gada 28. maijā

                  Flandrijas valdības ministru prezidents

               B. SOMERS

                  Flandrijas mājokļu, mediju un sporta ministrs

               M. KEULEN”

      Konsolidēts Beļģijai īpaši svarīgu notikumu saraksts

                  1)

                  Vasaras olimpiskās spēles
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  2)

                  Beļģijas kausa izcīņa futbolā (vīriešu komandām), fināls
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  3)

                  Visas spēles, kurās piedalās Beļģijas vīriešu futbola komanda
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  4)

                  Pasaules kausa izcīņa futbolā (vīriešu komandām), fināls
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  5)

                  Eiropas čempionāts futbolā (vīriešu komandām), fināla kārtas spēles
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  6)

                  Čempionu līgas sacensības, spēles, kurās piedalās Beļģijas klubi
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  7)

                  UEFA kausa izcīņa, spēles, kurās piedalās Beļģijas klubi
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  8)

                  Velobrauciens Tour de France profesionāļiem (vīriešiem)
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  9)

                  Velobrauciens Lježa–Bastoņa–Lježa
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  10)

                     Amstel Gold Race

                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  11)

                  Flandrijas velobrauciens
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  12)

                  Velobrauciens Parīze–Rubē
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  13)

                  Velobrauciens Milāna–Sanremo
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  14)

                  Beļģijas čempionāts riteņbraukšanā pa šoseju profesionāļiem (vīriešiem)
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  15)

                  Pasaules čempionāts riteņbraukšanā pa šoseju profesionāļiem (vīriešiem)
                  Flāmu kopiena: tiešraidē un fragmentāri
                  Franču kopiena: tiešraidē un fragmentāri

                  16)

                     Ivo Van Damme piemiņas sacensības
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  17)

                  Pirmās formulas Beļģijas Lielās balvas izcīņas sacensības
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  18)

                  Šādi Grand Slam tenisa turnīri: Roland Garros un Vimbldonas turnīrs, ceturtdaļfināla, pusfināla un fināla spēles, kurās piedalās kāds Beļģijas tenisists
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  19)

                     Davis kausa un Fed kausa izcīņa, ceturtdaļfināla, pusfināla un fināla spēles, kurās piedalās Beļģijas izlase
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi

                  20)

                  Karalienes Elizabetes mūzikas konkurss, fināls
                  Flāmu kopiena: tiešraidē un pilnīgi
                  Franču kopiena: tiešraidē un pilnīgi.

            Notikumi, kas iekļauti tikai franču kopienas sarakstā

                  1)

                  Velobrauciens La Flèche Wallonne (tiešraidē un fragmentāri)

                  2)

                  Ziemas olimpiskās spēles (tiešraidē un fragmentāri)

                  3)

                  Pasaules vieglatlētikas čempionāta sacensības, kurās piedalās Beļģijas sportisti (tiešraidē un pilnīgi).

            Notikumi, kas iekļauti tikai flāmu kopienas sarakstā

                  1)

                  Čempionu līgas sacensības, pusfināla un fināla spēles (tiešraidē un pilnīgi)

                  2)

                     UEFA kausa izcīņa, pusfināla un fināla spēles (tiešraidē un pilnīgi)

                  3)

                  Velobrauciens Parīze-Tūra un Lombardijas velobrauciens (tiešraidē un fragmentāri)

                  4)

                  Beļģijas čempionāts un Pasaules čempionāts velokrosā profesionāļiem (vīriešiem)

                  5)

                  Šādi Grand Slam tenisa turnīri: Australian Open un US Open, ceturtdaļfināla, pusfināla un fināla spēles, kurās piedalās kāds Beļģijas tenisists (tiešraidē un pilnīgi).


title: Padomes lēmums (1975. gada 9. decembris) par Muitas sadarbības padomes 1975. gada 1. janvāra Ieteikumu izteikt saskaņā ar Briseles nomenklatūru apkopotos starptautiskās tirdzniecības statistikas datus atbilstīgi Standartizētās starptautiskās tirdzniecības klasifikācijas otrajam pārstrādātajam izdevumam

text:
Svarīgs juridisks paziņojums

|

31975D0767

Oficiālais Vēstnesis L 321 , 12/12/1975 Lpp. 0027 - 0027 Speciālizdevums somu valodā: Nodaļa 2 Sējums 2 Lpp. 0055  Speciālizdevums grieķu valodā Nodaļa 02 Sējums 2 Lpp. 0116  Speciālizdevums zviedru valodā: Nodaļa 2 Sējums 2 Lpp. 0055  Speciālizdevums spāņu valodā: Nodaļa 16 Sējums 1 Lpp. 0057  Speciālizdevums portugāļu valodā Nodaļa 16 Sējums 1 Lpp. 0057

		Padomes lēmums(1975. gada 9. decembris)par Muitas sadarbības padomes 1975. gada 1. janvāra Ieteikumu izteikt saskaņā ar Briseles nomenklatūru apkopotos starptautiskās tirdzniecības statistikas datus atbilstīgi Standartizētās starptautiskās tirdzniecības klasifikācijas otrajam pārstrādātajam izdevumam(75/767/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši 235. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā dalībvalstis ir 1950. gada 15. decembra Konvencijas par nomenklatūru preču klasifikācijai muitas tarifos (Briseles nomenklatūru) līgumslēdzējas puses;tā kā tās ir arī pieņēmušas Muitas sadarbības padomes 1960. gada 8. decembra Ieteikumu par atbilstību starp Briseles nomenklatūru un pārstrādāto Starptautiskās tirdzniecības klasifikatoru, ko 1960. gadā pieņēmusi ANO Ekonomiskā un sociālā padome; tā kā tādēļ statistikai par Kopienas ārējo tirdzniecību un dalībvalstu savstarpējo tirdzniecību ir jāatbilst Briseles nomenklatūrai tās pašreizējā vai nākamajā redakcijā, lai statistikas datus par Kopienas ārējo tirdzniecību un dalībvalstu savstarpējo tirdzniecību varētu sniegt saskaņā ar šiem abiem starptautiskajiem klasifikatoriem;tā kā ANO Ekonomiskās un sociālās padomes Statistikas komiteja 1974. gada oktobra sēdē ir pieņēmusi minētā klasifikatora otro redakciju;tā kā 1975. gada 1. janvārī Muitas sadarbības padome adresēja savām dalībvalstīm un dažu šo dalībvalstu izveidotajām muitas un ekonomikas savienībām ieteikumu to muitas tarifos vai statistikas nomenklatūrā iekļaut apakšpozīcijas, kas uzskaitītas minētā Ieteikuma pielikumā, vai vismaz veikt attiecīgus pasākumus, lai statistikas datus attiecīgajām ANO iestādēm varētu paziņot saskaņā ar šīm apakšpozīcijām,IR PIEŅĒMUSI ŠO LĒMUMU.Vienīgais pantsAr šo Kopienas vārdā tiek akceptēts Muitas sadarbības padomes 1975. gada 1. janvāra Ieteikums saskaņā ar Briseles nomenklatūru apkopotos starptautiskās tirdzniecības statistikas datus izteikt atbilstīgi Starptautiskās tirdzniecības klasifikatora otrajam pārstrādātajam izdevumam, paredzot tā īstenošanu no 1978. gada 1. janvāra.Par pieņemto lēmumu Komisija informē Muitas sadarbības padomes ģenerālsekretāru.Briselē, 1975. gada 9. decembrīPadomes vārdā —priekšsēdētājsM. Rumor[1] OV C 280, 8.12.1975., 69. lpp.--------------------------------------------------


title: Padomes Lēmums 2012/255/KĀDP ( 2012. gada 14. maijs ), ar kuru groza Lēmumu 2011/427/KĀDP, ar ko pagarina pilnvaru termiņu Eiropas Savienības īpašajam pārstāvim Afganistānā

text:
               15.5.2012

               LV

               Eiropas Savienības Oficiālais Vēstnesis

               L 126/8

         PADOMES LĒMUMS 2012/255/KĀDP
   (2012. gada 14. maijs),
   ar kuru groza Lēmumu 2011/427/KĀDP, ar ko pagarina pilnvaru termiņu Eiropas Savienības īpašajam pārstāvim Afganistānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 22. martā pieņēma Lēmumu 2010/168/KĀDP (1), ar ko Vygaudas USACKAS kungu iecēla par Eiropas Savienības īpašo pārstāvi ("ESĪP") Afganistānā.

               (2)

               Padome 2011. gada 18. jūlijā pieņēma Lēmumu 2011/427/KĀDP (2), ar ko ESĪP pilnvaru termiņu pagarināja līdz 2012. gada 30. jūnijam. Finanšu atsauces summa, kas paredzēta ESĪP pilnvaru īstenošanas izdevumu segšanai līdz minētajam datumam, tika noteikta EUR 3 560 000 apjomā. Finanšu atsauces summa būtu jāpalielina, lai segtu ESĪP papildu operatīvās vajadzības.

               (3)

               Lēmums 2011/427/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2011/427/KĀDP 5. panta 1. punktu aizstāj ar šādu:

      "1.   ESĪP pilnvaru īstenošanas izdevumiem paredzētā finanšu atsauces summa laikposmam no 2011. gada 1. septembra līdz 2012. gada 30. jūnijam ir EUR 3 860 000.".

   2. pants
   Šis lēmums stājas spēkā tā pieņemšanas dienā.

      Briselē, 2012. gada 14. maijā

            Padomes vārdā –

            priekšsēdētāja

         C. ASHTON

      (1)  OV L 75, 23.3.2010., 22. lpp.

      (2)  OV L 188, 19.7.2011., 34. lpp.


title: Lēmums Nr. E3 ( 2011. gada 19. oktobris ) par pārejas laiku, kas noteikts Eiropas Parlamenta un Padomes Regulas (EK) Nr. 987/2009 95. pantā  Dokuments attiecas uz EEZ un uz EK un Šveices nolīgumu

text:
               14.1.2012

               LV

               Eiropas Savienības Oficiālais Vēstnesis

               C 12/6

         LĒMUMS Nr. E3
   (2011. gada 19. oktobris)
   par pārejas laiku, kas noteikts Eiropas Parlamenta un Padomes Regulas (EK) Nr. 987/2009 95. pantā
   (Dokuments attiecas uz EEZ un uz EK un Šveices nolīgumu)
   2012/C 12/03
   ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
   ņemot vērā 72. panta d) apakšpunktu Regulā (EK) Nr. 883/2004 par sociālās nodrošināšanas sistēmu koordinēšanu (1), kurā paredzēts, ka Administratīvā komisija atbild par to, lai iespēju robežās tiktu veicināta jauno tehnoloģiju izmantošana, jo īpaši modernizējot procedūras, kas paredzētas informācijas apmaiņai un starpiestāžu informācijas plūsmas pielāgošanai, lai informācijas apmaiņu varētu veikt ar elektroniskiem līdzekļiem, ņemot vērā datu apstrādes attīstību katrā dalībvalstī,
   ņemot vērā 4. pantu Eiropas Parlamenta un Padomes 2009. gada 16. septembra Regulā (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2), kurā noteikts, ka Administratīvā komisija ir tiesīga izstrādāt dokumentu un strukturēto elektronisko dokumentu struktūru, saturu un formu un sīki izstrādātus noteikumus to apmaiņai, kā arī noteikt praktiskos pasākumus attiecībā uz informācijas, dokumentu vai lēmumu sūtīšanu attiecīgajai personai elektroniskā veidā,
   ņemot vērā Regulas (EK) Nr. 987/2009 95. panta 1. punkta pirmo daļu, kurā attiecībā uz pārejas laiku noteikts, ka katra dalībvalsts var izmantot ar elektroniskiem līdzekļiem veiktai datu apmaiņai paredzēto pārejas laiku un ka šis pārejas laiks nepārsniedz 24 mēnešus, sākot no īstenošanas regulas spēkā stāšanās dienas,
   ņemot vērā Regulas (EK) Nr. 987/2009 95. panta 1. punkta otro daļu, kurā noteikts, ka Administratīvā komisija var vienoties atbilstīgi pagarināt visus minētos periodus, ja nepieciešamās Kopienas infrastruktūras (sociālā nodrošinājuma informācijas elektroniskā apmaiņa – EESSI) pabeigšana būtiski kavējas saistībā ar īstenošanas regulas stāšanos spēkā,
   rīkojoties saskaņā ar Regulas (EK) Nr. 883/2004 71. panta 2. punkta otrajā daļā izklāstītajiem nosacījumiem,
   tā kā:

               (1)

               Regulas (EK) Nr. 987/2009 95. pantā ir paredzēts 24 mēnešu pārejas laiks, sākot no minētās regulas spēkā stāšanās dienas, lai dalībvalstis varētu ieviest un integrēt valsts infrastruktūru, kas nepieciešama ar elektroniskiem līdzekļiem veiktai datu apmaiņai.

               (2)

               Administratīvā komisija saskaņā ar Regulas (EK) Nr. 987/2009 95. pantu ir tiesīga vienoties par dalībvalstīm noteikto pārejas laika pagarināšanu, ja Kopienas infrastruktūras pabeigšana ir būtiski aizkavējusies.

               (3)

               Administratīvā komisija ir pabeigusi projekta situācijas vispārīgu izvērtējumu gan ES, gan nacionālajā līmenī, pamatojoties uz Eiropas Komisijas un EESSI Projekta koordinācijas komitejas analīzi.

               (4)

               Saskaņā ar šo izvērtējumu tiek uzskatīts, ka nepieciešams pagarināt pārejas laiku, lai nodrošinātu EESSI sistēmas efektīvu īstenošanu, ņemot vērā sagatavošanās pasākumu gaitu ES un nacionālajā līmenī, vienlaikus uzskatot, ka visu pušu interesēs ir laika ierobežojuma noteikšana šim pagarinājumam.

               (5)

               Apzinoties projekta tehnisko sarežģītību un ņemot vērā dažādos iespējamos projekta īstenošanas risinājumus, kuru izpildes laiks ir atšķirīgs, Administratīvā komisija uzskata, ka Regulas (EK) Nr. 987/2009 95. panta 1. punktā noteikto pārejas laiku ir lietderīgi pagarināt vēl par 24 mēnešiem.

               (6)

               Tomēr Administratīvā komisija rosina dalībvalstis pēc iespējas drīzāk un bez kavēšanās sākt elektronisku datu apmaiņu, lai iespēju robežās saīsinātu laikposmu, kurā paralēli ir iespējama informācijas apmaiņa papīra formātā un elektroniski, saskaņā ar starpposma mērķiem, kas jānosaka Administratīvajai komisijai, pamatojoties uz EESSI Projekta koordinācijas komitejas priekšlikumu.

               (7)

               Administratīvā komisija aicina EESSI Projekta koordinācijas komiteju izveidot atbilstošus pārraudzības rīkus, ierosināt starpposma mērķus un pagarinātajā pārejas laikā rūpīgi uzraudzīt EESSI īstenošanas gaitu visās dalībvalstīs.

               (8)

               Saskaņā ar Regulas (EK) Nr. 987/2009 95. panta 1. punktu Administratīvā komisija drīkst pārskatīt šo lēmumu, pamatojoties uz EESSI Projekta koordinācijas komitejas vispārējo plānošanu un analīzi.

               (9)

               Lēmumu Nr. E1 (2009. gada 12. jūnijs) par praktiskiem pasākumiem attiecībā uz Eiropas Parlamenta un Padomes Regulas (EK) Nr. 987/2009 4. pantā minētās datu elektroniskās apmaiņas pārejas periodu (3) pagarinātajā pārejas periodā turpinās piemērot mutatis mutandis,

         IR NOLĒMUSI ŠĀDI.

               1.

               Regulas (EK) Nr. 987/2009 95. panta 1. punktā minētos pārejas periodus ar elektroniskiem līdzekļiem veiktas datu apmaiņas pilnīgai ieviešanai attiecībā uz visām dalībvalstīm pagarina par 24 mēnešiem, t. i., līdz 2014. gada 30. aprīlim.

               2.

               Šo lēmumu publicē Eiropas Savienības Oficiālajā Vēstnesī. Šo lēmumu piemēro no nākamā mēneša pirmās dienas pēc tā publicēšanas Eiropas Savienības Oficiālajā Vēstnesī.

            Administratīvās komisijas priekšsēdētāja

         Elżbieta ROŻEK

      (1)  OV L 166, 30.4.2004., 1. lpp.

      (2)  OV L 284, 30.10.2009., 1. lpp.

      (3)  OV C 106, 24.4.2010., 9. lpp.